કેન્દ્ર સરકારની આ યોજનામાં સેબીએ પણ ભારતમાં વિદેશી રોકાણકારો સરળતાથી રોકાણ કરી શકે તે વિશેની ભલામણ કરી છે . નવી યોજનમાં દરેક રોકાણકારોને એક જ શ્રેણીમાં લાવવાની સાથે તેમી મૂડીગત પ્રક્રિયા પણ સરળ બનાવવામાં આવે તેવુ આયોજન કરાયું છે . આ અંગે પૂર્વ કેબિનેટ સચિવ ચંદ્રશેખરની અધ્યક્ષતામાં મળેલી બેઠકમાં આ રિપોર્ટ અવા સમયે સરકારને આપવામાં આવ્યો છે , જ્યારે રૃપિયામાં ખૂબ નરમાઈ જોવા મળી રહી છે અને સરકાર અને આરબીઆઈ વિદેશી રોકાણ વધારવાનો પ્રયત્ન કરી રહ્યા છે . રિપોર્ટ પ્રમાણે કોઈ પણ કંપનીમાં વિદેશથી થતા 10 ટકાથી વધુનુ રોકાણ એફડીઆઈની શ્રેણીમાં રાખવુ જોઈએ , અને તેનાથી ઓછા વિદેશી રોકાણને વિદેશી પોર્ટ ફોલિયો રોકાણ ( એફપીઆઈ ) અંતર્ગત રાખવુ જોઈએ . સમિતિ દ્વારા ફોરેન ઈન્સ્ટિટ્યૂશનલ ઈન્વેસ્ટમેન્ટ ( એફઆઈઆઈ ) , સબ એકાઉન્ટ અને પાત્ર વિદેશી રોકાણકારો ( ક્યુએફઆઈ ) ને ભેગા કરીને વિદેશી પોર્ટફોલિયો રોકાણ ( એફપીઆઈ ) ના નામથી એક શ્રેણી બનાવવાની ભલામણ કરવામાં આવી છે . આ સાથે જ રોકાણકારોની મૂડીની રજિસ્ટ્રેશનની પ્રક્રિયા માટે સેબી સાથે મળીને અગાઉના શરતોનો પૂરી કરી દેવાની ભલામણ કરવામાં આવી છે . સેબીએ આપેલી માહિતી પ્રમાણે એફપીઆઈને ડિઝાઈન ડિપોઝીટરી પાર્ટીસિપેન્ટ ( ડીડીપી ) ની સાથે માત્ર રજિસ્ટ્રેશન કરાવવાનું નહી પરંતુ તેના દ્વારા વેપાર પણ કરવો પડશે . આ માટે સેબી દ્વારા નવા નિયમો બનાવવામાં આવશે . સમીતિએ રોકાણકારોના સ્તરનું એક શ્રેણી નક્કી કરીને કેવાયસી નિયમ પણ રજૂ કરવો પડશે . આ સમિતિમાં ચંદ્રશેખર સિવાય આરબીઆઈ અને સેબીના પ્રતિનીધીનો સમાવેશ કરવામાં આવ્યો છે . સમિતિના મત પ્રમાણે એફપીઆઈ દ્વારા કુલ રોકાણની મર્યાદા 24 ટકા રાખવી જોઈએ .